मैकमहोन रेखा
मैकमहोन रेखा भारत और तिब्बत के बीच सीमा रेखा है। यह अस्तित्व में सन् 1914 में भारत की तत्कालीन ब्रिटिश सरकार और तिब्बत के बीच शिमला समझौते के तहत आई थी। 1914 के बाद से अगले कई वर्षो तक इस सीमारेखा का अस्तित्व कई अन्य विवादों के कारण कहीं छुप गया था, किन्तु 1935 में ओलफ केरो नामक एक अंग्रेज प्रशासनिक अधिकारी ने तत्कालीन अंग्रेज सरकार को इसे आधिकारिक तौर पर लागू करने का अनुरोध किया। 1937 में भारतीय सर्वेक्षण विभाग के एक मानचित्र में मैकमहोन रेखा को आधिकारिक भारतीय सीमारेखा के रूप में पर दिखाया गया था।
चीन-म्यांमार पाइपलाइन
चीन-म्यांमार पाइपलाइन, तेल और प्राकृतिक गैस पाइपलाइनों को कहा जाता है, जो बंगाल की खाड़ी में स्थित म्यांमार के क्युकफ्यू (सिटवे) बंदरगाह को चीन के युन्नान प्रांत में कुनमिंग के साथ जोड़ती है। चीन-म्यांमार कच्चे तेल पाइपलाइन परियोजना का संचालन चीन की "बेल्ट एंड रोड" पहल का एक हिस्सा है, जो चीन के कच्चे तेल के आयात के लिए भीड़-भाड़ वाले मलक्का जलडमरूमध्य वाले रस्ते की तुलना में एक अधिक सीधा रास्ता प्रदान करेगा। चीन आने वाले वर्षों में अतिरिक्त पाइपलाइन बनाने की योजना बना रहा है।